Ziauddin Sardar
Ziauddin Sardar (; Dipalpur, 31. 10. 1951. – ), pakistansko-britanski kulturni kritičar, orijentalist, autor i akademik.

Biografija 
Sardar je rođen 1951. u pakistanskom gradu Dipalpuru i u dobi od devet godina zajedno s porodicom preselio se u Ujedinjeno Kraljevstvo. Uoči preseljenja uopće nije govorio engleski jezik, ali savladao ga je tokom prve godine dana boravka. Pohađao je Gradski univerzitet u Londonu na kojem je studirao fiziku i informacijske nauke, a nakon studija pet godina radio je na Univerzitetu kralja Abdulaziza u saudijskoj Džedi gdje je razvijao simulator za hadž. Nakon toga vraća se u Englesku i radi kao dopisnik za časopise Nature i New Scientist, uglavnom oko bliskoistočnih tema. Godine 1982. počinje raditi kao reporter za London Weekend Television na kojoj je vodio emisiju Eastern Eye. Ranih 1980-ih bio je jedan od osnivača magazina Inquiry koji se fokusirao primarno na muslimanske države i gdje se Sardar istaknuo kao promotor reformističke misli islama.

Akademsku karijeru započeo je na Univerzitetu East–West u američkom Chicagu na kojem je utemeljio Centar za politiku i izučavanje budućnosti. Krajem 1980-ih seli se u Kuala Lumpur gdje služi kao savjetnik Anwaru Ibrahimu, bivšem potpredsjedniku malezijske vlade koji je tada bio vođa opozicije. Po povratku u London kasnih 1990-ih zaposlio se kao gostujući profesor naučnih studija na Univerzitetu Middlesex. Istovremeno je radio kao kolumnist za New Statesman i do 2005. angažirao se pisajući za Third Text, prestižni naučni časopis o umjetnosti i vizualnoj kulturi. Godine 1999. postao je gostujućim profesorom postkolonijalnih studija na matičnom londonskom Gradskom univerzitetu, a od 2001. do 2003. predavao je i na pravnoj školi Univerziteta Middlesex.

Nakon što je napustio London Weekend Television, pisao je i prezentirao brojne programe za BBC (Encounters With Islam, Antenna i Battle for Islam) i Channel 4 (Islamic Conversations i Dispatches), od kojih su neki kasnije emitirani na malezijskim i drugim azijskim TV-kanalima (serija intervjua Faces of Islam). Godine 2005. za BBC Two je napisao i prezentirao 90-minutni film The Life of Muhammad, a dvije godine kasnije za Channel 4 sastavio je 50-minutni dokumentarac Between the Mullahs and the Military. Sardar se istovremeno pojavljivao kao komentator i konzultant na brojnim televizijskim i radijskim programima o politici, nauci, filozofiji i religiji. Od 2005. do 2009. bio je povjerenik Komisije za ravnopravnost i ljudska prava (), a od 2009. do 2010. bio je članom Nacionalnog sigurosnog foruma pri uredu britanske vlade. Redovito je doprinosio i kao kolumnist za The Guardian, The Independent, The Times i New Internationalist.

Godine 2009. Sardar je podigao ugašeni Muslimanski institut () kao učeno društvo koje podržava i promovira razvoj znanja, misli, istraživanja, kreativnosti i otvorene debate, te je obnašao dužnost predsjedavajućeg. Dvije godine kasnije pokrenuo je i Critical Muslim, naučni časopis za slobodoumlje i nove misli u islamu i muslimanskoj kulturi, kojeg su zajednički publicirali Muslimanski institut i britanski izdavač C. Hurst & Co. Godine 2014. Sardar je ponovo pokrenuo Centar za politiku i izučavanje budućnosti na East–Westu u Chicagu koji se fokusira na njegov koncept turbulentnih postnormalnih vremena (PNT). Sardar se istaknuo i kao plodan autor – potpisuje preko 50 monografija i na desetine eseja odnosno recenzija koje su ostavile snažan pečat na islamistiku i kulturne studije. Sedam knjiga potpisuje zajedno s Merryl Wyn Davies.

Najpoznatija djela su mu "Budućnost muslimanske civilizacije" (, 1979), "Islamske budućnosti: Oblici nadolazećih ideja" (, 1985) kao strog intelektualni napad na postmoderne misli, "Postmodernizam i stranci: Novi imperijalizam zapadnjačke kulture" (, 1998), "Orijentalizam" (, 1999), te međunarodni bestseler "Zašto ljudi mrze Ameriku?" (, 2002). Napisao je i dvije vrlo hvaljene knjige o gradovima – "Potrošnja u Kuala Lumpuru" (, 2000) i "Meka: Sveti grad" (, 2014) za koju je primio pakistanske i indijske nagrade. O Sardarovim esejima i kritičkim pisanjima izdane su dvije kolekcije – "Islam, postmodernizam i ostale budućnosti: Čitatelj Ziauddina Sardara" (, 2003) i "Kako znaš? Čitanje Ziauddina Sardara o islamu, nauci i kulturnim odnosima" (, 2006). Pozitivne recenzije dobila je i Sardarova dvotomska autobiografija – "Očajnički tražeći raj: Putovanja skeptičnog muslimana" (, 2005) i "Baltijska Britanija: Provokativno putovanje azijskog Britanca" (, 2008).

Opus 

 Science, Technology and Development in the Muslim World, London: Croom Helm; Atlantic Highlands, New Jersey: Humanities Press, 1977, 
 Muhammad: Aspects of His Biography, Leicester: Islamic Foundation, 1978, 
 Hajj Studies (koautor: M. A. Zaki Badawi), London: Crown Helm, 1978, 
 Islam: Outline of a Classification Scheme, London: C. Bingley; New York: K. G. Saur, 1979, 
 The Future of Muslim Civilisation, London: Croom Helm, 1979, 
 Science and Technology in the Middle East: A Guide to Issues, Organisations and Institutions, London; New York: Longman, 1982, 
 The Touch of Midas: Science, Values and the Environment in Islam and the West, Manchester: Manchester University Press, 1984, 
 Islamic Futures: The Shape of Ideas to Come, London; New York: Mansell, 1985, 
 Shaping Information Systems in the Islamic World, London: Mansell, 1988, 
 Information and the Muslim World: A Strategy for the Twenty-first Century, London; New York: Mansell, 1988, 
 The Revenge of Athena: Science, Exploitation and the Third World, London; New York: Mansell, 1988, 
 An Early Crescent: The Future of Knowledge and Environment in Islam, London; New York: Mansell, 1989, 
 Explorations in Islamic Science, London; New York: Mansell, 1989, 
 Faces of Islam: Conversations on Contemporary Issues (koautor: Merryl Wyn Davies), Kuala Lumpur: Berita, 1989, 
 Distorted Imagination: Lessons from the Rushdie Affair (koautor: Merryl Wyn Davies), London: Grey Seal; Kuala Lumpur: Berita, 1990, 
 How We Know: Ilm and the Revival of Knowledge, London: Grey Seal, 1991, 
 Barbaric Others: A Manifesto on Western Racism (koautori: Merryl Wyn Davies i Ashis Nandy), London; Boulder, Colorado: Pluto Press, 1993, 
 Muslim Minorities in The West (kourednik: Syed Zainul Abedin), London: Grey Seal, 1995, 
 Postmodernism and the Other: New Imperialism of Western Culture, London; Chicago; Sterling, Virginia: Pluto Press, 1998, 
 Rescuing All Our Futures: The Future of Future Studies, Westport, Connecticut: Praeger, 1999, 
 Orientalism, Philadelphia: Open University Press, 1999, 
 Thomas Kuhn and the Science Wars, Duxford, Cambridge: Icon Books; New York: Totem Books, 2000, 
 The Consumption of Kuala Lumpur, London: Reaktion, 2000, 
 The Third Text Reader on Art, Culture & Theory (kourednici: Rasheed Araeen i Sean Cubitt), London; New York: Continuum, 2002, 
 Aliens R Us: The Other in Science Fiction Cinema (kourednik: Sean Cubitt), London; Sterling, Virginia: Pluto Press, 2002, 
 The A to Z of Postmodern Life: Essays on Global Culture in the Noughties, London: Vision, 2002, 
 Why Do People Hate America? (koautor: Merryl Wyn Davies), New York: Disinformation, 2002, 
 Islam, Postmodernism and Other Futures: A Ziauddin Sardar Reader (urednici: Sohail Inayatullah i Gail Boxwell), London; Sterling, Virginia: Pluto Press, 2003, 
 The No Nonsense Guide to Islam (koautor: Merryl Wyn Davies), Oxford: New Internationalist Publications, 2004, 
 American Dream, Global Nightmare (koautor: Merryl Wyn Davies), Thriplow, Cambridge: Icon Books, 2004, 
 Desperately Seeking Paradise: Journeys of a Sceptical Muslim, London: Granta Books, 2005, 
 What Do Muslims Believe?, London: Granta Books, 2006, 
 How Do You Know? Reading Ziauddin Sardar on Islam, Science and Cultural Relations (urednik: Ehsan Masood), London: Pluto Press, 2006, 
 Balti Britain: A Journey Through the British Asian Experience, London: Granta Books, 2008, 
 Breaking the Monolith: Essays, Articles and Columns on Islam, India, Terror and Other Things That Annoy Me, Delhi: ImprintOne; Cambridge University Press, 2008, 
 Will America Change? (koautor: Merryl Wyn Davies), Thriplow, Cambridge: Icon Books, 2008, 
 Reading the Qur'an: The Contemporary Relevance of the Sacred Text of Islam, Oxford; New York: Oxford University Press, 2011, 
 Muslims In Britain: Making Social and Political Space (kourednik: Waqar I. U. Ahmad), London, New York: Routledge, 2012, 
 Muhammad: All That Matters, London: Hodder Education; New York: McGraw-Hill, 2012, 
 Future: All That Matters, London: Hodder Education, 2013, 
 Mecca: The Sacred City, London; New York: Bloomsbury, 2014, 
 Islam Beyond Mad Max Jihadis, London: Biteback, 2016,

Nagrade 
 2014: 1. mjesto na Književnom festivalu u Lahoreu (Pakistan), za knjigu Mecca: The Sacred City
 2014: Nagrada Ramnath Goenka za novinarsku izvrsnost i nefikcijsku knjigu (Indija), za Mecca: The Sacred City

Vanjske veze 

  Službene stranice Ziauddina Sardara
  Ziauddin Sardar , Center for Islamic Sciences
  Ziauddin Sardar, Operation Black Vote

Britanski naučnici
Britanski pisci
Britanski kritičari
Orijentalisti
Biografije, Pakistan
Authority control